శ్రీకళా రెడ్డి

శ్రీకళా రెడ్డి భారతదేశానికి చెందిన రాజకీయ నాయకురాలు. ఆమె 2021లో ఉత్తరప్రదేశ్ రాష్ట్రం, జౌన్‌పుర్‌లోని 45వ వార్డు నుంచి జడ్పీటీసీ సభ్యురాలిగా ఎన్నికై జాన్‌పూర్‌ జిల్లా పరిషత్‌ చైర్‌పర్సన్‌గా ఎన్నికైంది.

శ్రీకళారెడ్డి తండ్రి కీసర జితేందర్ రెడ్డి నల్గొండ జిల్లా కో ఆపరేటివ్ సొసైటీ అధ్యక్షుడిగా, హుజూర్‌నగర్ ఎమ్మెల్యేగా పని చేశారు. ఆయన నిప్పో బ్యాటరీ గ్రూప్ కంపెనీని ఏర్పాటు చేశాడు. 
జననం, విద్యాభాస్యం 
శ్రీకళా రెడ్డి తెలంగాణ రాష్ట్రం, సూర్యాపేట జిల్లా, నడిగూడెం మండలం, రత్నవరం గ్రామంలో కీసర జితేందర్ రెడ్డి, లలితా దంపతులకు జన్మించింది. ఆమె ఇంటర్మీడియట్ చెన్నైలో, బీకామ్ కోర్సు హైదరాబాద్‌లో పూర్తి చేసి అమెరికాకు వెళ్లి ఆర్కిటెక్చర్ ఇంటీరియర్ డిజైనింగ్ కోర్సు పూర్తి చేసిన అనంతరం భారతదేశానికి తిరిగొచ్చి కుటుంబం నడిపే వ్యాపారాలను చూసుకుంది.
వివాహం
శ్రీకళా రెడ్డి 2017లో పారిస్‌లో ఉత్తరప్రదేశ్ రాష్ట్రానికి చెందిన రాజకీయ నాయకుడు, మాజీ ఎంపీ ధనంజయ్ సింగ్‌ను పెళ్లి చేసుకుంది.
రాజకీయ జీవితం
శ్రీకళా రెడ్డి తన భర్త అడుగుజాడల్లో రాజకీయాల్లోకి వచ్చి 2021లో జౌన్‌పుర్‌లోని 45వ వార్డు నుంచి జడ్పీటీసీ సభ్యురాలిగా ఎన్నికై  జాన్‌పూర్‌ జిల్లా పరిషత్‌ చైర్‌పర్సన్‌గా ఎన్నికైంది. ఆమె 2024లో జరిగే లోక్‌సభ ఎన్నికలలో జౌన్‌పూర్ లోక్‌సభ నియోజకవర్గం నుండి బహుజన్ సమాజ్ పార్టీ (బీఎస్పీ) అభ్యర్థిగా పోటీ చేయనుంది.
మూలాలు

వర్గం:తెలంగాణ మహిళలు